Πανσλαβικά χρώματα

[πλαίσιο|δεξιά|μικρογραφία|250x250εσ|Η πανσλαβική σημαία που ενέκρινε το [σλαβικό συνέδριο της Πράγας το 1848]]
Τα **Πανσλαβικά χρώματα** είναι το κόκκινο, το μπλε και το λευκό. Υιοθετήθηκαν στο σλαβικό συνέδριο της Πράγας το 1848, εμπνευσμένα από τη σημαία της Ρωσίας, η οποία θεσπίστηκε στα τέλη του 17ου αιώνα. Η τρίχρωμη σημαία της Ρωσίας προέρχεται από την ολλανδική. Ιστορικά, πολλά Σλαβικά έθνη και κράτη έχουν χρησιμοποιήσει σημαίες και άλλα σύμβολα τα οποία συνδύαζαν τα τρία αυτά χρώματα. Διάφορες Σλαβικές χώρες χρησιμοποιούν ή έχουν χρησιμοποιήσει τα χρώματα: η Ρωσία, η Γιουγκοσλαβία, η Τσεχοσλοβακία, η Τσεχία, η οποία χρησιμοποιεί την σημαία της Τσεχοσλοβακίας, το Μαυροβούνιο, η Σλοβακία, η Κροατία, η Σερβία και η Σλοβενία. Από την άλλη πλευρά, η Λευκορωσία, η Βουλγαρία, η Βόρεια Μακεδονία, η Πολωνία και η Ουκρανία δεν έχουν χρησιμοποιήσει τα χρώματα αυτά. (Η Σημαία της Πολωνίας αποτελείται από δύο ρίγες κόκκινου και άσπρου, αλλά έχει διαφορετικές ρίζες και υιοθετήθηκε πριν τα πανσλαβικά χρώματα). 

Η Γιουγκοσλαβία, τόσο η βασιλική (Βασίλειο της Γιουγκοσλαβίας, 1918-1943) όσο και η δημοκρατική (ΣΟΔ Γιουγκοσλαβίας, 1943-1992) ήταν μια ένωση διαφόρων Σλαβικών εθνών, και ως εκ τούτου, όχι μόνο χρησιμοποίησαν τα πανσλαβικά χρώματα, αλλά θέσπισαν την πανσλαβική σημαία ως δική τους. Λόγω του κομμουνισμού αργότερα προστέθηκε και ένα κόκκινο αστέρι. Αργότερα, η διάδοχη Ομοσπονδιακή Δημοκρατία της Γιουγκοσλαβίας (1992-2003), αποτελούμενη από τις δημοκρατίες της Σερβίας και του Μαυροβουνίου, χρησιμοποίησαν τη πανσλαβική σημαία, όπως έκανε και η Κρατική Ένωση Σερβίας και Μαυροβουνίου (2003-2006), μέχρι την τελική διάλυση της Γιουγκοσλαβίας το 2006. Η Σερβία συνεχίζει να χρησιμοποιεί μια σημαία με τα τρία πανσλαβικά χρώματα, μαζί με τη Ρωσία, την Κροατία, την Τσεχία, τη Σλοβακία και τη Σλοβενία.

Η σημαία της Σλοβενίας εισήχθη το 1848, όταν μια ομάδα Σλοβένων διανοουμένων στη Βιέννη δημιούργησαν την σλοβενική τρίχρωμη σημαία (λευκό-μπλε-κόκκινο). Η σημαία της Σλοβακίας έχει ολόιδια χρώματα και σχέδιο με αυτές της Σλοβενίας και της Ρωσίας. Η πρώτη σλοβακική σημαία καθιερώθηκε επίσης το 1848.

## Παραδείγματα σημαιών με τα πανσλαβικά χρώματα

Αρχείο:Flag of Croatia.svg|Η σημαία της Κροατίας
Αρχείο:Flag of the Czech Republic.svg|Η σημαία της Τσεχίας, η οποία υιοθετήθηκε από την Τσεχία το 1993, μετά την Διάλυση της Τσεχοσλοβακίας, η οποία αρχικά ήταν και η σημαία της Τσεχοσλοβακίας (1920-1992). Ιστορικά η Τσεχία, έχει την ίδια σημαία με την Πολωνία (χωρίς το μπλε), αλλά για να διαφέρουν, η Τσεχία προτίμησε να υιοθετήσει την σημαία της Τσεχοσλοβακίας, ως ανεξάρτητο και διάδοχο κράτος της.
Αρχείο:Flag of Russia.svg|Η σημαία της Ρωσίας
Αρχείο:Flag of Serbia.svg|Η σημαία της Σερβίας
Αρχείο:Flag of Slovakia.svg|Η σημαία της Σλοβακίας
Αρχείο:Flag of Slovenia.svg|Η σημαία της Σλοβενίας

Αρχείο:Flag of the Kingdom of Yugoslavia.svg|Η σημαία του Βασιλείου της Γιουγκοσλαβίας (1922-1941)
Αρχείο:Flag of SFR Yugoslavia.svg|Η σημαία της Σοσιαλιστικής Ομοσπονδιακής Δημοκρατίας της Γιουγκοσλαβίας (1945-1992) Το 1992, με την Διάλυση της Γιουγκοσλαβίας, αφαιρέθηκε στην σημαία το αστέρι, και έγινε η Σημαία της Ομοσπονδιακής Δημοκρατίας της Γιουγκοσλαβίας και εν συνέχεια η Σημαία της Σερβίας και Μαυροβουνίου.
Αρχείο:Flag of Serbia and Montenegro.svg|Η σημαία της Ομοσπονδιακής Δημοκρατίας της Γιουγκοσλαβίας (1992-2003) και της Σερβίας και Μαυροβουνίου (2003-2006)

Αρχείο:Flag of Republika Srpska.svg|Η σημαία της Σερβικής Δημοκρατίας της Βοσνίας, η οποία στην πραγματικότητα είναι μια Εθνικιστική σημαία, των Σέρβων που ζούν ως μειονότητα στην Βοσνία και Ερζεγοβίνη, και απαγορέυεται η χρήση της βάσει της Συμφωνίας του Ντέιτον το 1995, για λόγους ισότητας μεταξύ των τρίων Εθνικοτήτων της Βοσνίας Ερζεγοβίνης. Πρόκειται για κλώνο της Σερβικής σημαίας και της Σλοβακικής Σημαίας (χωρίς τα Εθνικά Εθνόσημα).
Αρχείο:Flag of Sorbs.svg|Η άτυπη σημαία των Σόρβων, που ζούν στην Λουσατία, η οποία είναι μοιρασμένη σε Γερμανία και Πολωνία.
Αρχείο:Flag of Rusyns 2007.svg|Η άτυπη σημαία των Ρουθηνών, που ζούν σε χώρες της Ανατολικής Ευρώπης (Σερβία, Ουκρανία, Σλοβακία, Πολωνία και Ρουμανία).
Αρχείο:Flag of the Croatian Republic of Herzeg-Bosnia.svg|Η άτυπη σημαία της Κροατικής Δημοκρατίας της Ερζεγο-Βοσνίας. Χρησιμοποιούνταν παλαιότερα ως Εθνικιστική σημαία, από τους Κροάτες της Βοσνίας Ερζεγοβίνης, πρίν την υπογραφή της Συμφωνίας του Ντέιτον το 1995. Πρόκειται για κλώνο της Κροατικής σημαίας.


## Δείτε επίσης
* Νορδικός σταυρός
* Παναραβικά χρώματα
* Παναφρικανικά χρώματα
* Πανσλαβισμός
* Εθνικά χρώματα της Τσεχίας

## Παραπομπές

Κατηγορία:Πανσλαβισμός
Κατηγορία:Σλαβικός πολιτισμός